நல்லார்கண் பட்ட வறுமையின் இன்னாதே கல்லார்கண் பட்ட திரு. இதன்பொருள் நல்லார்கண் பட்ட வறுமையின் இன்னாதே= கற்றார்மாட்டு நின்ற வறுமையினும் இன்னாது; கல்லார்கண் பட்ட திரு= கல்லாதார்மாட்டு நின்ற செல்வம். விளக்கம் இழிவுசிறப்பும்மை விகாரத்தாற் றொக்கது. தத்தம் நிலையினன்றி மாறி நிற்றலால் தாம் இடுக்கட் படுதலும், உலகிற்குத் துன்பம் செய்தலும் இரண்டிற்கும் ஒக்குமாயினும், திரு கல்லாரைக் கெடுக்க, வறுமை நல்லாரைக் கெடாது நிற்றலான், வறுமையினுந் திரு 'இன்னாது' என்றார். இதனால் அவர் திருவின் குற்றம் கூறப்பட்டது. குறள் 409 (மேற்பிறந்தாராயினும்) மேற்பிறந்தா ராயினுங் கல்லாதார் கீழ்ப்பிறந்துங்